Fout lê party mense se Instagram-wagwoorde bloot | Netwerk24
Deur Petrus Malherbe 17 November 2018 17:48
Die fout het ingesluip sodra ’n gebruiker ’n kopie van al sy of haar Instagram-data aflaai, berig Engadget.
Versteek tussen al die lêers wat so afgelaai is, was ook die gebruiker se wagwoord in gewone teksformaat.
As ’n gebruiker ’n kopie van sy data op ’n onveilige netwerk aflaai, sou dit beteken dat enigiemand die lêer met sy wagwoord sou kon onderskep, berig The Information.
Die sosiale netwerk, wat deur Facebook besit word, het die fout intussen reggestel.
Instagram het ook diegene wat deur die fout geraak is, daaroor ingelig.
Meer oor: Instagram | Kuberkrakers | Tegnologie | Sosiale Media